《辘轳金井 中秋风雨》
清代·戴延介

雁低云远，盼飞来、一镜光沉银匣。碎雨空阶，湿满庭黄雪。

乱敲林叶。更搀入、暗蛩凄答。水调歌成，玉箫吹断，艳悰犹说。

铜街夜凉泥滑。纵珊珊来也。愁沾罗袜。佳约拼虚，奈团圞时节。

虬壶漏绝。便天上、新妆都歇。烛短还烧，香残重炷，梦寻瑶阙。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。